http___medjimurska-zupanija.hr_2021_12_03_3-prosinca-medunarodni-dan-osoba-s-invaliditetom-odrzana-tribina-o-reformi-sustava-socijalne-skrbi__1.xml
1.1 1.2 2.1 3.1 3.2 3.3 3.4 4.1
The European Commission launched the Union of Equality: Strategy for the Rights of Persons with Disabilities 2021-2030. The new Disability Rights Strategy is clearly aligned to the promotion of actions to meet the UN Convention on the Rights of Persons with Disabilities (CRPD). The Strategy is focused around key initiatives that cover three topics: equal rights, independent living and autonomy, non-discrimination and equal opportunities. The new Disability Rights Strategy is a step further to increase the employment of persons with disabilities and provide adequate support for quality services. The Strategy reflects the input given by European non profit organisations working with people with disabilities or services like EPR. It is an intersectional strategy that looks at overcoming what was left unfinished in the previous one. It frames its actions under a human rights based approach following the UN CRPD hence it aims to empower people with disabilities and promotes and actively inclusive society in the EU. >> Read more about the new Disability Rights Strategy here.
1.1 2.1 2.2 2.3 3.1 4.1 4.2 5.1 5.2
Povodom Međunarodnog dana osoba s invaliditetom, Savez udruga osoba s invaliditetom Međimurske županije organizirao je javnu tribinu pod nazivom „Osvrt na prijedlog novog Zakona o socijalnoj skrbi i donošenje Zakona o osobnoj asistenciji i inkluzivnom dodatku“. Republika Hrvatska trenutačno je u postupku izrade nacionalnih dokumenata s ciljem bolje zaštite osoba s invaliditetom obuhvaćanjem svih područja njihova života. Nove zakonodavne regulative i nacionalni dokumenti predstavljaju reformu sustava socijalne skrbi i nastavak strateškog planiranja na području promicanja prava osoba s invaliditetom s ciljem da sva područja života i djelovanja budu otvorena i pristupačna osobama s invaliditetom. Cilj javne tribine bila je rasprava o reformi sustava socijalne skrbi. Predsjednica Saveza udruga osoba s invaliditetom Međimurske županije Nada Igrec istaknula je da u fokusu svake reforme mora biti dobrobit korisnika i moraju biti usmjereni na poboljšanje kvalitete života osoba s invaliditetom, njihovu deinstitucionalizaciju i na ostvarivanje prava na aktivan život u zajednici. Reforma sustava morala bi poštivati nacionalnu strategiju izjednačavanja mogućnosti za osobe s invaliditetom, kao i samu konvenciju Ujedinjenih naroda o pravima osoba s invaliditetom. Kako bi raspravili o tome što predložena reforma donosi, tribini su nazočili predstavnici udruga osoba s invaliditetom, zamjenik župana Međimurske županije Josip Grivec, pravobraniteljica za osobe s invaliditetom Republike Hrvatske Anka Slonjšak, ravnateljica Centra za socijalnu skrb Čakovec Alenka Bilić, ravnateljica Centra za socijalnu skrb Prelog Melita Novak - Ban, pročelnica Upravnog odjela za zdravstvo i socijalnu skrb Međimurske županije Sonja Tošić-Grlač, dok je moderator tribine bila pročelnica Službe za poslove župana Međimurske županije Petra Vadlja. Ujedinjeni narodi proglasili su 3. prosinca Međunarodnim danom osoba s invaliditetom kako bi se obilježavanjem tog datuma promovirala jednakost u ostvarivanju ljudskih prava i sudjelovanju osoba s invaliditetom u društvu. Prema Konvenciji Ujedinjenih naroda o pravima osoba s invaliditetom, osobe s invaliditetom uključuju one osobe koje imaju dugotrajna tjelesna, mentalna, intelektualna ili osjetilna oštećenja koja u međudjelovanju s različitim preprekama mogu sprečavati njihovo puno i učinkovito sudjelovanje u društvu na jednakoj osnovi s ostalima.